Tydperk: 61.7–46.2 m. jaar gelede
Die Tillodontia  is 'n orde uitgestorwe plasentale soogdiere uit die Paleo- en Eoseen van Asië, Noord-Amerika en Europa.
Hulle is klein tot middelgroot. Die skedel kan 5 tot 37 cm lank wees. Hulle was stewige diere. Trogosus kon effens soos 'n beer gelyk en 150 kg geweeg het. Hulle het taamlik lang, gebuigde kloue en slagtande gehad. Hulle het dalk na wortels en knolle gegrawe. Die snytande lyk effens soos 'n knaagdier s'n, maar hulle is nie daaraan verwant nie. Hulle skelet het steeds primitiewe kenmerke. Hulle het byvoorbeeld nog nege handwortelbene, soos die Eutheria dit ook het. Die later soogdiere het dikwels minder omdat bene versmelt. Die mens het nog agt, beeste en skape net ses. 'n Tillodont soos Esthonyx het taamlik volop in die Laat Paleoseen en Vroeë Eoseen van Noord-Amerika voorgekom.
Hulle taksonomiese posisie is onduidelik. Hulle word dikwels as suborde in die asbliktakson Cimolesta geplaas, of in 'n ander asbliktakson "Condylarthra". Daar is ooreenkomste met die Pantodonta en Esthonyx het by die onlangse groot kladistiese ontleding van Halliday et al. (2105) uitgekom tusse Alcidedorbignya ('n Suid-Amerikaanse Pantodont) en Cyriacotherium ('n Kanadese Pantodont) as susterklade van die Pantodont Coryphodon. Dit sou bevestig dat hulle in die Ferae-kroongroep van die Laurasiatheria behoort.
Adapidium, Megalesthonyx, Plesiesthonyx
Anchippodus, Higotherium, Tillodon, Trogosus
Anthraconyx, Esthonyx, Indoesthonyx, Paresthonyx
Azygonyx, Basalina, Benaius, Dysnoetodon, Interogale, Kuanchuanius, Lofochaius, Meiostylodon, Plethorodon, Simplodon
Trogosus hyracoides – in die National Museum of Natural History
↑ Spencer G. Lucas, Robert M. Schoch "Tillodontia" in: Evolution of Tertiary Mammals of North America: Volume 1, Terrestrial Carnivores, Ungulates, and Ungulate Like Mammals, Cambridge University Press, 1998, ISBN 0-521-35519-2, ISBN 978-0-521-35519-3, bls. 268
Ontsluit van "https://af.wikipedia.org/w/index.php?title=Tillodontia&oldid=1569837"
Die bladsy is laas op 8 Julie 2017 om 06:09 bygewerk.